Proposta għal regolament tal-Kunsill li jemenda r-regolament tal-Kunsill (KE) Nru 1858/2005 li jimponi dazju definittiv antidumping fuq l-importazzjonijiet ta’ ħbula tal-azzar u kejbils li joriġinaw, fost l-oħrajn, mill-Indja /* KUMM/2009/0124 finali */





[pic] | KUMMISSJONI TAL-KOMUNITAJIET EWROPEJ | Brussel 13.3.2009 KUMM(2009) 124 finali Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 1858/2005 li jimponi dazju definittiv antidumping fuq l-importazzjonijiet ta’ ħbula tal-azzar u kejbils li joriġinaw, fost l-oħrajn, mill-Indja (preżentata mill-Kummissjoni) MEMORANDUM TA’ SPJEGAZZJONI Il-kuntest tal-proposta | Ir-raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005 ('ir-Regolament bażiku') fir-rigward ta’ importazzjonijiet ta’ ħbula u kejbils tal-azzar li joriġinaw, fost l-oħrajn, mill-Indja. | Il-kuntest ġenerali Din il-proposta hi magħmula fil-kuntest tal-implimentazzjoni tar-Regolament bażiku u hija r-riżultat ta’ investigazzjoni li twettqet f’konformità mar-rekwiżiti sostantivi u proċedurali stabbiliti fir-Regolament bażiku. | Id-dispożizzjonijiet eżistenti fil-qasam tal-proposta Il-miżuri fis-seħħ bħalissa kontra l-importazzjonijiet ta’ ħbula u kejbils tal-azzar li joriġinaw, fost l-oħrajn, mill-Indja huma dawk imposti mir-Regolametn tal-Kunsill (KE) Nru 1858/2005. | Il-konsistenza ma’ politiki u għanijiet oħra tal-Unjoni Mhux applikabbli. | Il-konsultazzjoni mal-partijiet interessati u l-istima tal-impatt | Il-konsultazzjoni mal-partijiet interessati | Il-partijiet interessati kkonċernati mill-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. | Il-ġbir u l-użu ta’ għarfien espert | Ma kien hemm l-ebda ħtieġa għal għarfien espert estern. | L-istima tal-impatt Din il-proposta hija r-riżultat tal-implimentazzjoni tar-Regolament bażiku. Ir-Regolament bażiku ma jinkludix dispożizzjonijiet għall-istima ġenerali tal-impatt iżda fih lista eżawrjenti ta’ kundizzjonijiet li jridu jiġu evalwati. | L-elementi ġuridiċi tal-proposta | Sinteżi tal-azzjoni proposta Fid-9 ta’ Jannar 2008, il-Kummissjoni nediet reviżjoni parzjali interim bi skop limitat għall-eżaminar ta’ dumping għal produttur esportatur wieħed ta’ ħbula u kejbils tal-azzar li joriġinaw, fost l-oħrajn, mill-Indja. L-investigazzjoni sabet li l-marġni ta’ dumping tal-produttur esportatur ikkonċernat kienet negattiva. B’riżultat ta’ dan, id-dazju anti-dumping impost fuq dawn l-esportazzjonijiet għandu jkun irrevokat skont dan. Għalhekk hu propost li l-Kunsill jadotta l-proposta mehmuża għal Regolament li għandha tiġi ppubblikata f'Il-Ġurnal Uffiċjali tal-Unjoni Ewropea sa mhux aktar tard mit-8 ta’ April 2009. | Il-bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005. | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju ta’ sussidjarjetà għalhekk ma japplikax. | Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: | Il-forma ta’ azzjoni hi deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali. | L- indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini hu mxejjen u proporzjonali mal-għan tal-proposta, ma tapplikax. | L-għażla ta’ strumenti | Strumenti proposti: regolament. | Mezzi oħra ma jkunux adegwati għar-raġuni li ġejja: Mezzi oħra ma jkunux adegwati minħabba li r-Regolament bażiku ma jipproponix alternattivi oħrajn. | Implikazzjoni baġitarja | Il-proposta ma għandha l-ebda implikazzjoni għall-baġit Komunitarju. | Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 1858/2005 li jimponi dazju definittiv antidumping fuq l-importazzjonijiet ta’ ħbula tal-azzar u kejbils li joriġinaw, fost l-oħrajn, mill-Indja IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku'), u b’ mod partikolari l-Artikolu 11(3) tiegħu, Wara li kkunsidra l-proposta mressqa mill-Kummissjoni wara li kkonsulta mal-Kumitat Konsultattiv, Billi: A. IL-PROĊEDURA 1. Il-miżuri fis-seħħ (1) F’Awwissu 1999, permezz tar-Regolament (KE) Nru 1796/1999[2] ('l-investigazzjoni oriġinali'), il-Kunsill impona dazju anti-dumping definittiv fuq l-importazzjonijiet ta’ ħbula u kejbils tal-azzar ('il-prodott ikkonċernat') li joriġinaw, fost l-oħrajn, mill-Indja ('il-pajjiż ikkonċernat'). Ir-rata tad-dazju anti-dumping definittiv applikabbli għall-prodotti mmanifatturati minn Usha Martin Limited ('UML') kienet stabbilita għal 23.8 %. (2) Permezz tad-Deċiżjoni 1999/572/KE[3] il-Kummissjoni aċċettat impenn fuq il-prezz minn UML u bħala riżultat l-importazzjonijiet tal-prodott ikkonċernat ta’ oriġini Indjana, prodott minn UML u kopert mill-impenn, kienu eżentati mir-rata ta’ dazju anti-dumping definittiv msemmija hawn fuq. (3) F’Novembru 2005, wara reviżjoni ta’ skadenza skont l-Artikolu 11(2) tar-Regolament bażiku, il-Kunsill, permezz tar-Regolament (KE) Nru 1858/2005[4], iddeċieda li l-miżuri anti-dumping applikabbli fuq l-importazzjonijiet ta’ ħbula u kejbils tal-azzar li joriġinaw, fost l-oħrajn, mill-Indja għandhom jinżammu ('l-investigazzjoni ta’ skadenza'). (4) F’Jannar 2006, il-Kunsill, permezz tar-Regolament (KE) Nru 121/2006[5], emenda r-Regolament (KE) Nru 1858/2005 fid-dawl tal-ksur tal-impenn fuq il-prezz imsemmi hawn fuq u l-aċċettazzjoni tal-impenn kienet irtirata permezz tad-Deċiżjoni tal-Kummissjoni 2006/38/KE[6]. 2. It-talba għal reviżjoni interim (5) Fl-2007, il-Kummissjoni rċeviet talba għal reviżjoni parzjali interim skont l-Artikolu 11(3) tar-Regolament bażiku ('reviżjoni interim'). It-talba, li kienet limitata fl-ambitu għall-eżami ta’ dumping, tressqet minn UML ('l-applikant'). L-applikant ikklejmja li l-prezzijiet tal-esportazzjoni lejn il-Komunità kienu żdiedu b’pass aktar mgħaġġel mill-prezzijiet domestiċi fl-Indja, kif ikkonfermat mit-tnaqqis fil-marġni ta’ dumping. Għaldaqstant l-applikant argumenta li ċ-ċirkostanzi li abbażi tagħhom il-miżuri ġew stabbiliti nbidlu u li dawn il-bidliet huma ta’ natura permanenti. (6) Wara li ddeterminat, b’konsultazzjoni mal-Kumitat Konsultattiv, li kienet teżisti evidenza biżżejjed biex tiġġustifika t-tnedija ta’ reviżjoni interim , il-Kummissjoni ddeċidiet li tniedi reviżjoni parzjali interim skont l-Artikolu 11(3) tar-Regolament bażiku, limitata fl-ambitu għall-eżami ta’ dumping sa fejn għandu x’jaqsam l-applikant. Il-Kummissjoni ppubblikat avviż ta’ tnedija fid-9 ta’ Jannar 2008 f' Il-Ġurnal Uffiċjali tal-Unjoni Ewropea u tat bidu għal investigazzjoni. 3. Il-partijiet ikkonċernati mill-investigazzjoni (7) Il-Kummissjoni avżat b’mod uffiċjali lill-produttur esportatur li ressaq l-applikazzjoni, lill-awtoritajiet tal-pajjiż esportatur u lill-organizzazzjoni li tirrappreżenta l-produtturi tal-Komunità, lill-Kumitat ta’ Kollegament tal-Industriji tal-Wajers u Ħbula tal-UE ('l-EWRIS') bit-tnedija tar-reviżjoni parzjali interim . Il-partijiet interessati ngħataw l-opportunità li jagħtu l-fehma tagħhom bil-miktub u li jitolbu smigħ fil-limitu taż-żmien stipulat fl-avviż ta’ ta’ tnedija. Il-partijiet interessati kollha, li talbu dan u li wrew li kien hemm raġunijiet partikolari għaliex għandhom jinstemgħu, ingħataw seduta. 4. Il-kwestjonarji u ż-żjarat ta’ verifika (8) Il-kwestjonarji ntbagħtu lill-UML u lill-kumpaniji relatati tagħha, u kollha wieġbu fil-limitu taż-żmien stipulat għal dan il-għan. Il-Kummissjoni fittxet u vverifikat it-tagħrif kollu li qieset meħtieġ għall-analiżi tagħha u wettqet żjarat ta’ verifika fl-istabbilimenti tal-kumpaniji li ġejjin: (a) L-Indja - Usha Martin Limited ('UML'), Ranchi (b) L-Emirati Għarab Magħquda (UAE) - Brunton Wolf Wire Ropes FZCo, Dubai (c) Ir-Renju Unit - Usha Martin UK Ltd. ('UMUK'), Worksop 5. Il-perjodu ta’ investigazzjoni għal reviżjoni (9) L-investigazzjoni ta’ dumping kopriet il-perjodu mill-1 ta’ Ottubru 2006 sat-30 ta’ Settembru 2007 (il-'perjodu ta’ investigazzjoni għal reviżjoni' jew 'PIR'). B. IL-PRODOTT IKKONĊERNAT U PRODOTT SIMILI 1. Il-prodott ikkonċernat (10) Il-prodott ikkonċernat minn din ir-reviżjoni parzjali interim normalment issir referenza għalih bħala ħabel tal-wajer tal-azzar ('SWR') u huwa l-istess bħal dak definit fl-investigazzjoni oriġinali u dik ta’ skadenza li wasslu għall-impożizzjoni tal-miżuri fis-seħħ bħalissa. Dan huwa magħmul minn ħbula u kejbils tal-azzar, inklużi ħbula bil-koljatura maqfula, minbarra ħbula u kejbils tal-azzar li ma jsaddadx, li għandhom dimensjoni trasversali massima li taqbeż it-3 mm li joriġinaw mill-Indja (‘il-prodott ikkonċernat’), u li bħalissa huma klassifikabbli bil-kodiċijiet NM ex 7312 10 81, ex 7312 10 83, ex 7312 10 85, ex 7312 10 89 u ex 7312 10 98. 2. Il-prodott simili (11) Instab li SWR prodotti minn UML u mibjugħa fis-suq domestiku Indjan u dawk esportati minn UML lejn il-Komunità għandhom l-istess karatteristiċi basiċi fiżiċi, tekniċi u kimiċi u l-istess użu. Dawn il-prodotti għalhekk jitqiesu bħala simili skont it-tifsira tal-Artikolu 1(4) tar-Regolament bażiku. (12) Għal ftehim komprensiv tal-prodott ikkonċernat u prodotti simili, ta’ min wieħed jiftakar li l-proċess użat għall-produzzjoni ta’ SWR jikkonsisti fl-għeluq ta’ numru ta’ swiegel tal-azzar, li huma magħmula minn sorra wajers tal-azzar minn vireg tal-wajer tal-azzar. Hija prattika komuni fl-investigazzjonijiet li jkunu definiti numri ta’ kontroll tal-prodott ('PCN') li jqisu l-karatteristiċi dettaljati tal-prodott, sabiex it-tipi varji tal-prodott immanifatturati u mibjugħa mill-produttur esportatur fis-suq domestiku tal-pajjiż ikkonċernat u dawk esportati lejn il-Komunità ikunu ddifferenzjati. (13) L-industrija tal-Komunità kklejmjat li żewġ elementi prinċipali ma kinux ikkunsidrati fid-definizzjoni tal-PCN proposti għall-kalkoli ta’ dumping, l-aktar it-tip tal-qalba u l-forza tessili tal-komponent tal-wajer. (14) Madankollu, għall-fini tal-istabbiliment tal-marġni ta’ dumping għal UML, il-PCNs kienu stabbiliti skont is-sistema ta’ kodifikazzjoni tal-kumpanija nfisha, sabiex ikun żgurat li l-karatteristiċi fiżiċi tal-prodotti mibjugħa fis-suq domestiku setgħu jitqabblu mal-prodotti esportati lejn il-Komunità. (15) Fid-dawl ta’ dan ta’ hawn fuq, bidla fil-PCNs ma kinitx ikkunsidrata meħtieġa u għalhekk it-talba kellha tiġi miċħuda. (16) L-applikant argumenta li t-tipi ta’ prodotti li jixbhu sew lill-prodott li qed ikun investigat għandhom ikunu inklużi fit-tqabbil tat-tipi esportati ma' dawk mibjugħa fis-suq domestiku, b'kunsiderazzjoni għad-differenzi minimi allegati fil-wisa' tal-ħabel, bħall-arranġamenti tal-ħbula fis-swiegel, in-numru ta' swiegel f'kombinazzjonijiet ta' swiegel/wajer, jew il-karatteristiċi tal-wajer, bħal wajers iggalvanizzati meta mqabbla ma' dawk li mhumiex iggalvanizzati. (17) Madankollu kien ikkunsidrat li l-investigazzjoni li qed tirrevedi t-tibdil allegat fiċ-ċirkostanzi għandha ssir kemm jista’ jkun possibbli fuq l-istess parametri ta’ dawk użati fl-investigazzjonijiet preċedenti. Barra minn dan, l-eżami tal-klejm wera li l-impatt possibbli fuq is-sejbiet tal-investigazzjoni kien ikun minimu. Għalhekk din it-talba ġiet miċħuda. C. DUMPING 1. Il-valur normali (18) Għall-fini tad-determinazzjoni tal-valur normali l-ewwel ġie stabbilit jekk il-volum totali tal-bejgħ domestiku ta’ UML tal-prodott simili kienx rappreżentattiv meta mqabbel mal-volum tal-bejgħ totali tal-esportazzjoni lejn il-Komunità. Skont l-Artikolu 2(2) tar-Regolament bażiku, il-bejgħ domestiku kien kkunsidrat rappreżentattiv meta l-volum totali tal-bejgħ domestiku kien mill-anqas 5 % tal-volum totali tagħha tal-bejgħ rispettiv tal-esportazzjoni lejn il-Komunità. Instab li l-bejgħ kollu tal-UML sar fis-suq domestiku f’volumi rappreżentattivi. (19) Għaldaqstant, dawk it-tipi tal-prodott ikkonċernat mibjugħa domestikament minn UML li kienu identiċi jew li jitqabblu b’mod dirett mat-tipi mibjugħa għall-esportazzjoni lejn il-Komunità, kienu identifikati. (20) Għal kull tip mibjugħ minn UML fis-suq domestiku u li nstab li jitqabbel b’mod dirett mat-tipi mibjugħa għall-esportazzjoni lejn il-Komunità, ġie stabbilit jekk il-bejgħ domestiku sarx f'volum rappreżentattiv għall-għanijiet tal-Artikolu 2(2) tar-Regolament bażiku. (21) Ġie eżaminat ukoll jekk il-bejgħ domestiku ta’ kull tip setax ikun ikkunsidrat bħala magħmul fil-kors normali tal-kummerċ, skont l-Artikolu 2(4) tar-Regolament bażiku. Dan sar billi ġie stabbilit il-proporzjon tal-bejgћ profittabbli lill-konsumaturi indipendenti fis-suq domestiku ta’ kull tip tal-prodott ikkonċernat esportat matul il-PIR. (22) Għal dawk it-tipi tal-prodott fejn aktar minn 80 %, skont il-volum, tal-bejgħ fuq is-suq domestiku ma kienx orħos mill-ispejjeż tal-unità, jiġifieri fejn il-prezz tal-bejgħ medju tat-tip tal-prodott ikkonċernat kien daqs jew ogħla mill-prezz medju tal-produzzjoni għat-tip ta’ prodott ikkonċernat, il-valur normali kien ikkalkulat bħala l-prezz medju tal-bejgħ domestiku kollu tat-tip tal-prodott ikkonċernat irrispettivament minn jekk il-bejgħ kienx profittabbli jew le. (23) Għal dawk it-tipi tal-prodott fejn anqas minn 80 %, skont il-volum, tal-bejgħ fuq is-suq domestiku ma kienx orħos mill-ispejjeż tal-unità, il-valur normali kien ikkalkulat bħala l-prezz tal-bejgħ medju bil-piż differenzjat ta’ dawk it-transazzjonijiet li saru bi prezzijiet daqs l-ispejjeż tal-unità jew ogħla, tat-tip ikkonċernat. (24) F'dawk il-każijiet fejn it-transazzjonijiet kollha għal ċertu tip tal-prodott inbiegħu b’telf fis-suq domestiku, tqies li t-tip tal-prodott ikkonċernat ma nbiegħx fl-andament ordinarju tal-kummerċ u għalhekk il-valur normali kellu jiġi kkalkulat skont l-Artikolu 2(3) tar-Regolament bażiku. (25) Fil-każijiet fejn kellhom jiġu kkalkulati l-valuri normali, dawn ġew ikkalkulati skont l-Artikolu 2(3) tar-Regolament bażiku, jiġifieri fuq il-bażi tal-prezz tal-produzzjoni tat-tip ikkonċernat, flimkien ma' żieda għall-ispejjeż tal-bejgħ, għall-ispejjeż ġenerali u amministrattivi (SG&A) u marġni raġonevoli ta’ qligħ. Skont l-Artikolu 2(6) tar-Regolament bażiku l-ammonti għas-SG&A u l-marġni ta' qligħ kienu bbażati fuq il-medja tas-SG&A u l-marġni ta' qligħ tal-bejgħ ta' UML fl-andament normali tal-kummerċ tal-prodott simili. 2. Il-prezz tal-esportazzjoni (26) Fil-każijiet kollha fejn il-prodott ikkonċernat ġie esportat lil konsumaturi indipendenti fil-Komunità, il-prezz tal-esportazzjoni kien stabbilit skont l-Artikolu 2(8) tar-Regolament bażiku, jiġifieri abbażi tal-prezzijiet tal-esportazzjoni effettivament imħallsa jew dovuti. (27) F’każijiet fejn il-bejgħ sar permezz ta’ importatur jew negozjant relatat, il-prezz tal-esportazzjoni ikkunsidrat kien il-prezz tal-bejgħ mill-ġdid ta’ dak l-importatur jew negozjant relatat lill-konsumaturi fil-Komunità. Skont l-Artikolu 2(9) tar-Regolament bażiku saru konċessjonijiet għal kull spiża involuta bejn l-importazzjoni u l-bejgħ mill-ġdid, inkluż għal spejjeż tas-SG&A u l-qligħ magħmul fil-Komunità mill-importatur relatat matul il-PIR. Saru aġġustamenti għall-ġarr tal-merkanzija fuq l-art u fuq il-baħar, għall-ispejjeż tal-assigurazzjoni, ta’ maniġġ, ta’ imballaġġ, għall-ispejjeż tal-kreditu u d-dazji fuq l-importazzjoni, li kienu kollha mnaqqsa mill-prezz tal-bejgħ mill-ġdid sabiex weħed jasal għall-ammont ta’ bażi tal-prezz tal-fabbrika. 3. It-tqabbil (28) Il-valur normali medju tqabbel mal-prezz medju tal-esportazzjoni għal kull tip ta’ prodott ikkonċernat, fuq bażi tal-prezz tal-fabbrika u fuq l-istess livell tal-kummerċ. Skont l-Artikolu 2(10) tar-Regolament bażiku, u biex ikun żgurat tqabbil ġust, saru aġġustamenti għall-iskontijiet, għall-ġarr tal-merkanzija fuq l-art u bil-baħar, għall-ispejjeż tal-assigurazzjoni, ta’ maniġġ, ta’ mballaġġ u għall-ispejjeż tal-kreditu, li kienu kollha mnaqqsa mill-prezz tal-esportazzjoni sabiex wieħed jasal għall-ammont ta’ bażi tal-prezz tal-fabbrika. (29) Fir-rigward tal-bejgħ mill-esportazzjoni lil kumpaniji relatati, UML għamlet klejm għal livell fl-aġġustament fil-kummerċ bejn il-bejgħ domestiku lin-negozjanti u l-bejgħ bl-esportazzjoni lill-kumpaniji relatati ma’ UML fuq il-bażi li ma’ dawn iż-żewġ gruppi teżisti relazzjoni twila ta' xogħol. (30) Madankollu, l-investigazzjoni sabet li fil-każ ta' bejgħ mill-ġdid l-importaturi relatati huma biss parti intermedjarja bejn UML u l-konsumaturi Komunitarji li mhumiex relatati. Għalhekk it-tqabbil bejn il-bejgħ domestiku lin-negozjanti u lill-utenti finali u l-bejgħ mill-ġdid lill-istess kategorija ta' konsumaturi fil-Komunità mhuwiex affettwat mil-livell ta' kummerċ tal-partijiet intermedjarji. Il-klejm kienet għalhekk miċħuda. (31) UML għamlet klejm oħra għal aġġustament fir-rigward tal-evoluzzjoni negattiva tar-rati ta' skambju tal-Ewro, tad-Dollaru Amerikan u tal-Isterlina meta mqabbla mar-Rupee Indjan matul il-PIR. Din il-klejm kienet miċħuda minħabba li ċ-ċaqliq ma kienx ikkunsidrat sostenut u anke għaliex minbarra l-bejgħ dirett lill-konsumaturi mhux relatati fil-Komunità fl-Euro, il-konċessjoni kklejmjata kient tikkonċerna l-prezzijiet ta' trasferiment lill-kumpaniji relatati. 4. Il-marġni ta' dumping (32) Skont l-Artikolu 2(11) u (12) tar-Regolament bażiku, ġiet ikkalkulata marġni ta’ dumping, billi l-valur normali medju bil-piż differenzjat tqabbel mal-prezz tal-esportazzjoni medju bil-piż differenzjat. (33) Taħt il-kondizzjonijiet deskritti hawn fuq, il-valur normali medju bil-piż differenzjat skont it-tip tqabbel mal-prezz tal-esportazzjoni medju bil-piż differenzjat tat-tip li jikkorrispondi mal-prodott ikkonċernat fl-istess livell ta’ kummerċ. (34) Espress bħala perċentwali tan-nett, ħieles fuq il-fruntiera tal-Komunità, dazju mhux imħallas, il-marġni ta’ dumping stabbilit għal bejgħ dirett lill-kumpaniji li mhux relatati fil-Kommunità matul il-PIR kien ta’ medja ta’ 2.6 % filwaqt li l-wieħed iddeterminat għal bejgħ permezz ta’ kumpaniji relatati kien ta’ -3.9 %, li wassal għal marġni globali negattiva ta’ dumping ta’ -2.8 %. D. IN-NATURE DEJJIEMA TAĊ-ĊIRKUSTANZI MIBDULA (35) Skont l-Artikolu 11(3) tar-Regolament bażiku, ġie eżaminat ukoll jekk jistax jingħad b'mod raġonevoli li ċ-ċirkostanzi mibdula li nstabu li jeżistu humiex ta' natura permanenti. (36) L-investigazzjoni turi li mill-investigazzjoni ta’ skadenza, UML irristrutturat b’mod sinifikanti u ddiversifikat b’mod partikolari l-produzzjoni tagħha u kabbret in-netwerk tagħha ta’ bejgħ madwar id-dinja. Madankollu, dan ma kellux xi impatt partikolarment negattiv fuq l-investigazzjoni, meta wieħed iqis li s-sistema tar-rikordjar mill-produzzjoni għall-bejgħ tippermetti għal traċċabilità sħiħa. (37) L-industrija tal-Komunità allegat li UML esportat lejn il-Komunità SWR u swiegel ta’ oriġini Indjana permezz tal-produtturi relatati tagħha fir-Renju Unit u fl-Emirati Għarab Maqgħuda (UAE) u b’hekk bidlet l-oriġini tal-SWR mibjugħ fis-suq tal-Komunità. (38) Fid-dawl tal-allegazzjoni msemmija hawn fuq u għall-finijiet tal-kompletezza, it-transazzjonijiet u t-trasformazzjoni ta’ swiegel f’SWR tal-gruppi varji mill-produtturi relatati fir-Renju Unit u fl-Emirati Għarab Maqgħuda (UAE) kienu investigati wkoll. Dawn it-transazzjonijiet ma nstabux li jaffettwaw is-sejbiet ta’ din l-investigazzjoni għal reviżjoni. (39) Fir-rigward tal-produttur relatat fl-Emirati Għarab Maqgħuda (UAE), instab li ma esporta l-ebda SWR mixtri mill-UML fl-Indja għall-Komunità matul il-PIR. It-transazzjonijiet ta’ bejgħ kollha tiegħu kienu ċċekkjati u nstabu li kienu ddestinati għal bqija tad-dinja. (40) Fir-rigward tat-trasformazzjoni ta’ swiegel f'SWR, instab li din it-trasformazzjoni kienet importanti għaż-żewġ produtturi relatati. (41) Kif imsemmi hawn fuq, fil-premessa (36), il-grupp Usha Martin irristruttura u ddiversifika l-produzzjoni tiegħu. Il-grupp jipproduċi ħbula tal-wajer tal-azzar mhux biss fl-Indja imma wkoll fil-faċilitajiet ta’ produzzjoni l-oħra tagħha madwar id-dinja. Il-grupp qed jagħmel aktar produttività u investimenti ta’ tkabbir tal-valur fl-Indja imma qiegħed fl-istess ħin isir attur dejjem aktar globali, jinvesti fil-partijiet kollha tad-dinja, inkluż fil-Komunità. (42) Huwa importanti ukoll li wieħed jinnota li skont il-Eurostat prezzijiet medji ta’ importazzjoni tal-SWR mill-Indja għall-Komunità wrew tendenza li qed tiżdied mill-2004. Fil-fatt iż-żieda fil-prezzijiet medji ta’ importazzjoni mill-Indja kienet akbar miż-żieda fil-prezzijiet medji ta’ importazzjoni fid-dinja (43) Fid-dawl ta’ dan ta’ hawn fuq, huwa mistenni li ser ikun hemm żieda fl-importazzjonijiet ta’ SWR u l-ebda tfeġġija mill-ġdid tal-importazzjonijiet li huma oġġett ta’ dumping fil-Komunità ta’ ħbula tal-wajer tal-azzar ta’ oriġini Indjana, bħala konsegwenza tar-revoka tad-dazju anti-dumping fis-seħħ fuq UML. (44) Għalhekk qed jitqies li ċ-ċirkostanzi li wasslu għat-tnedija ta’ din ir-reviżjoni mhumiex probabbli li jinbidlu fil-futur qrib b’mod li jaffettwaw is-sejbiet tar-reviżjoni attwali. Għalhekk il-bidliet qed jitqiesu li huma ta' natura permanenti. E. IL-MIŻURI ANTI-DUMPING (45) Minn dak li ntqal hawn fuq jirriżulta li, kif stabbilit fl-Artikolu 11(3) tar-Regolament bażiku, u fid-dawl tas-sejbiet tal-investigazzjoni, jiġifieri n-nuqqas ta’ dumping matul l-PIR u n-nuqqas ta’ indikazzjonijiet ta’ rikorrenza ta’ dumping fil-futur, il-miżuri anti-dumping applikabbli għall-importazzjonijiet ta’ ħbula u kejbils tal-azzar li joriġinaw mill-Indja għadhom jiġu rrevokati fir-rigward ta’ UML. (46) Partijiet interessati kienu infurmati bil-fatti u l-konsiderazzjonijiet essenzjali li abbażi tagħhom kien intenzjonat li jkun irrakkomandat li d-dazju anti-dumping fis-seħħ fuq importazzjonijiet ta’ ħbula u kejbils tal-azzar li joriġinaw mill-Indja ikun irrevokat fir-rigward ta’ UML, u ngħataw l-opportunità li jikkummentaw. (47) Il-partijiet interessati taw il-fehma tagħhom. Madankollu dawn ma kinux ta’ natura li jibdlu l-konklużjonijiet imsemmija hawn fuq. ADOTTA DAN IR-REGOLAMENT: Artikolu 1 It-tabella fl-Artikolu 1(2) tar-Regolament tal-Kunsill (KE) Nru 1858/2005 hi emendata kif ġej, safejn Usha Martin Limited hija kkonċernata: Pajjiż | Kumpanija | Rata ta’ dazju (%) | Il-kodiċi addizzjonali TARIC | L-Indja | Usha Martin Limited 2A, Shakespeare Sarani Kolkata 700 071, West Bengal, Indja | 0 | 8613 | Artikolu 2 Dan ir-Regolament għandu jidħol fis-seħħ l-għada tal-pubblikazzjoni tiegħu f' Il-Ġurnal Uffiċjali tal-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, […] Għall-Kunsill Il-President [1] ĠU L 56, 6.3.1996, p. 1. [2] ĠU L 217, 17.8.1999, p. 1. [3] ĠU L 217, 17.8.1999, p. 63. [4] ĠU L 299, 16.11.2005, p. 1 [5] ĠU L 22, 26.1.2006, p. 1 [6] ĠU L 22, 26.1.2006, p. 54